Flying Pat

Flying Pat er en amerikansk stumfilm-komedie fra 1920, regissert av F. Richard Jones om med Dorothy Gish i hovedrollen.

Handling 

Patricia Van Nuys bestemmer seg for å bli en pilot, akkurat som ektemannen Robert. Hun ønsker også å bli den første kvinnen som krysser Atlanterhavet med fly. Kaptein Endicott, en venn av Robert, tilbyr å lære henne å fly. Men etter at flyet deres krasjer kommer de seg uskadd unna og finner ly i en veikro i nærheten. Når Robert får høre om dette, blir han misunnelig på at Pat bruker så mye tid sammen med Endicott, noe som gjør Patricia irritert.

Patricia bestemmer seg deretter for å forlate Robert, og sniker seg ut av hjemmet deres for å rekke et kveldstog. Men det viser seg at Endicott befinner seg om bord på det samme toget. Når Robert finner ut av dette også, og det oppstår en rekke komplikasjoner.

Skuespillere 
 Dorothy Gish som Patricia Van Nuys
 James Rennie som Robert Van Nuys
 Morgan Wallace som William Endicott
 Harold Vizard som en hovmester
 William Black som en detektiv
 Porter Strong som en reporter
 Tom Blake som en politimann
 Kate Bruce som en gammel kvinne
 Dorothy Walters som en hushjelp

Bildegalleri

Referanser

Eksterne lenker 

Stumfilmer fra USA
Filmer fra 1920
Stum-filmkomedier fra USA